ชีวิตที่มีค่าเสมอในแบบ แก้ว อภิรดี - thairath.co.th
ชีวิตที่มีค่าเสมอในแบบ แก้ว อภิรดี โดย ไทยรัฐออนไลน์ 14 ก.ค. 2560 09:12
ดารารุ่นใหญ่ฝีมือไม่ต้องอวยกันแล้ว เห็นๆ กันอยู่ว่าเด็ดขาดบาดใจขนาดไหน แก้ว อภิรดี บอกไวๆ เลยว่ารักการแสดงมากๆ จะยังรับเล่นละครต่อไปเรื่อยๆ เพราะมันคือชีวิตและจิตใจ
งานละครพี่แก้วยังรับอยู่? "(รีบพูด) รับค่ะๆ มีตลอด อันนี้ไม่รับไม่ได้เลย เป็นชีวิตจิตใจเลย เป็นความสุข (ยิ้มกว้าง) สำหรับพี่แก้วนะ ถ้าวันไหนไม่ได้ถ่ายละคร จะรู้สึกว่าชีวิตท้อแท้ไม่มีหวัง คำว่าเหนื่อยสำหรับพี่แก้ว โอ๊ย อาจจะเหนื่อยเหงื่อออก แต่ไม่ได้แปลว่าล้าเลย แปลว่าชีวิตฉันมีค่าอยู่เสมอ ตราบใดที่หายใจรดทิ้งไปวันๆ โอ๊ย อันนี้ไม่ไหวแล้ว
"คือดาราจะไม่ค่อยเหมือนคนอื่น คิดต่างในบางเรื่อง ไม่ใช่คิดต่างในทุกเรื่องนะ บางทีได้ยินใครบอกว่า ไม่เห็นเล่นละครเลย อ๊ะ จริงเหรอ มันออนแอร์อยู่นะ มันไม่น่าสนใจขนาดนั้นเลยเหรอ เป็นคนคิดเยอะๆๆๆ ก็มันออนแอร์อยู่ อ้าว ไม่เคยเห็นเราเล่นเหรอ อ๊ะ ตายแล้ว!!! เราเล่นไม่น่าสนใจเหรอ (เสียงอ้อนๆ เสียงเล็กเสียงน้อย)" เขาอาจจะไม่ใช่แฟนพันธุ์แท้พี่แก้ว ไม่ใช่คอละคร อย่าเพิ่งคิดเยอะนะคะพี่แก้ว? "ก็ไม่รู้เหมือนกัน แต่เราก็คิดไปโน่นแล้ว (ยิ้ม)".
แก้ว เล่นละครแกรมมี่
แก้ว อภิรดี ละครคน
แก้ว รักการแสดงมาก